《攸县周克己交翠轩》
两汉·王褒

梦逐舂陵云，手探濂溪水。溪回气若合，万顷清无底。

云间无极翁，白发垂两耳。青盖驾苍虬，顾视启玉齿。

黄卷千万言，大道直如矢。循环造化机，日月无停晷。

采华掇桂英，飧腴窥石髓。䆳谷佩独闻，层崖杖恒倚。

觉来户牗空，阶除翠交委。高树移繁阴，閒花落轻蕊。

晴光散疏帘，春色侵净几。端坐物意多，萋萋望中是。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。